המנוע מסובב להבים שנעים במהירות מסוימת ומערבלים את האוויר בחדר. תנועת כנפי המאוורר יוצרת זרימת אוויר נעימה שמקררת את הגוף. הוא מספק משב רוח נעים ומרענן מבלי להוריד את הטמפרטורה בחדר, זה אומר שהוא מקרר את האנשים הנמצאים מסביבו ולא את החדר שבו הוא מותקן. ניתן להפעיל אותו ביחד עם המזגן או מפזר חום כדי להגביר את היעילות שלהם ולהגיע לטמפרטורה נעימה ומאוזנת בחדר במהירות האפשרית. יש כמה גורמים חשובים שמשפיעים על הביצועים והיעילות של המאוורר. קודם כל, חשוב להתאים בין גודל כנפי המאוורר למידות החדר שבו הוא תלוי. צריך להתחשב בגודל חלל החדר וגובה התקרה. חשוב לשים לב לדרכי תפעול וכוונון המאוורר ולעוצמת זרימת האוויר שהוא מספק (מדד CFM). מומלץ לבחור במאוורר תקרה עם מנוע DC חדשני שנחשב ליעיל, חסכוני ושקט יותר.